ທະຫານ ເກົາຫຼີເໜືອ ຄົນນຶ່ງ ໂຕນຂ້າມ ເຂດປອດທະຫານ ໄປເກົາຫຼີໃຕ້
ທະຫານເກົາຫຼີເໜືອ ສັງຫານນາຍ 2 ຄົນ ກ່ອນໂຕນຂ້າມ ເຂດປອດທະຫານ ໄປຍັງເກົາຫຼີໃຕ້
ເຈົ້າໜ້າທີ່ເກົາຫຼີໃຕ້ກ່າວວ່າ ທະຫານເກົາຫຼີເໜືອຄົນນຶ່ງໄດ້ໂຕນ ໄປຍັງເກົາຫຼີໃຕ້ ຫຼັງຈາກໄດ້ສັງຫານນາຍທະຫານ 2 ຄົນ ເຈົ້າໜ້າທີ່ຄົນນຶ່ງຂອງກະຊວງປ້ອງກັນປະເທດເກົາຫຼີໃຕ້ກ່າວວ່າ ການໂຕນໜີຂອງທະຫານເກົາຫຼີເໜືອຜູ້ນີ້ມີຂຶ້ນໃນເວລາປະມານ ຕອນທ່ຽງ ຂອງວັນເສົາມື້ນີ້ ໃນບໍລິເວນກໍ້າຕາເວັນຕົກ ຂອງເຂດ ປອດທະຫານທີ່ມີການຍາມຮັກສາການຢ່າງເຂັ້ມແຂງທີ່ແບ່ງເກົາ ຫຼີເໜືອແລະເກົາຫຼີໃຕ້ອອກຈາກກັນນັ້ນ ເຈົ້າໜ້າທີ່ເວົ້າວ່າ ທະຫານເກົາຫຼີເໜືອໄດ້ຖືກສອບປາກຄຳແລະ ສາລະພາບວ່າໄດ້ຍິງນາຍ 2 ຄົນຂອງລາວຕາຍກ່ອນທີ່ຈະຫຼົບໜີ ຂ້າມຊາຍແດນໄປຍັງເກົາຫຼີໃຕ້ ການໂຕນໜີຂ້າມເຂດປອດທະຫານແມ່ນບໍ່ຄ່ອຍຈະມີກັນຍ້ອນວ່າໄດ້ມີການຍາມຮັກສາການ ຢ່າງແໜ້ນໜາຢູ່ຕາມບໍລິເວນຊາຍແດນແລະທັງສອງຝ່າຍກໍໄດ້ຕິດຕັ້ງອາວຸດຢ່າງເຕັມອັດຕາ